**ΨΥΧΑΓΩΓΙΑ**

**Ορισμοί.**

**Ελεύθερος χρόνος** είναι ο χρόνος εκτός κυρίας, συστηματικής και υποχρεωτικής απασχόλησης του ανθρώπου (επάγγελμα, σχολείο, οι­κιακές εργασίες), τον οποίο μπορεί ν` αξιοποιήσει όπως εκείνος επι­θυμεί.

**Ψυχαγωγία** (ψυχή + άγω). Με τον όρο αυτό εννοούμε το σύνολο των δημιουργικών τρόπων αξιο­ποίησης του ελεύθερου χρόνου, που προσφέρουν στον άνθρωπο όχι μόνον ευχαρίστηση, χαλάρωση, φυγή από την καθημερινότητα και τη μονοτονία αλλά και ψυχική και πνευματική καλλιέργεια.

**Διασκέδαση** (από το ρήμα διασκεδάννυμι / -μαι = διασκορπίζω / δια­σκορπίζομαι). Με τον όρο αυτό εννοούμε την εκτόνωση, που έχει ανάγκη ο άνθρωπος στη ζωή του και ειδικότερα στον ελεύθερο χρό­νο του, προκειμένου να νιώσει ψυχικά ισορροπημένος. Ιδιαίτερα στην εποχή μας, με την πολυπλοκότητα των κοινωνιών και τις μεγάλες απαιτήσεις, τα καταιγιστικά μηνύματα και τους αλληλοσυγκρουόμενους ρόλους, η διασκέδαση είναι, απαραίτητη.

Διακρίνουμε τη γνήσια ψυχαγωγία και τη νόθη ψυχαγωγία, όπως επίσης την υγιή διασκέδαση και την ανούσια διασκέδαση που τελικά οδηγεί και στην ψυχοκτονία. Το ιδανικό είναι ο άνθρωπος στον ελεύθερο χρόνο του να συν­δυάζει τη γνήσια ψυχαγωγία με την υγιή διασκέδαση αλλά και την ξεκούρα­ση.

**Παράγοντες που συντελούν στην αύξηση του ελευθέρου χρόνου στην εποχή μας.**

* Η μηχανοποίηση της παραγωγικής διαδικασίας.
* Οι εργασιακές κατακτήσεις μέσω των συνδικαλιστικών διεκδικήσεων (ελάττωση εργάσιμου χρόνου: μείωση ωραρίου, καθιέρωση πενθήμερης απασχόλησης, αύξηση αργιών κ.α.)
* Η αξιοποίηση των τεχνολογικών μέσων (στις συγκοινωνίες, στις μετα­φορές και στο χώρο της επικοινωνίας).
* Η εξειδίκευση, εξαιτίας της υψηλής κατάρτισης, μειώνει τα όρια του πα­ραγωγικού χρόνου.

**Ποιοι παράγοντες επηρεάζουν την επιλογή του ατόμου στην ψυχαγωγία;**

* Η πνευματική του καλλιέργεια και η γενικότερη παιδεία του.
* Η οικονομική του άνεση.
* Τα ΜΜΕ και τα πρόσωπα που προβάλλονται.
* Οι δυνατότητες που του παρέχει το ευρύτερο περιβάλλον.
* Η ηλικία· διαφορετικά ψυχαγωγούνται οι νέοι, διαφορετικά οι μεγάλοι.
* Ο ελεύθερος χρόνος που έχει στη διάθεση του.
* Το υλιστικό πνεύμα της σύγχρονης εποχής.
* Η μοναξιά του σύγχρονου ανθρώπου.

**Μορφές δημιουργικής αξιοποίησης του ελευθέρου χρόνου.**

* Η ανάγνωση βιβλίων εξωεπαγγελματικού ενδιαφέροντος
* ικανοποιεί την έμφυτη τάση για μάθηση
* διευρύνει τούς γνωστικούς ορίζοντες και ία πνευματικά ενδιαφέροντα.
* Η ενασχόληση με τον αθλητισμό:
* ασκεί το σώμα και συντελεί στη σωματική ευεξία
* εκτονώνει θετικά το περίσσειο φορτίο ενέργειας
* καλλιεργεί την άμιλλα μέσω των ομαδικών αθλημάτων.
* Το ποιοτικό καλλιτεχνικό θέαμα ή ακρόαμα (θέατρο, μουσική, επισκέ­ψεις σε μουσεία, πινακοθήκες κ.λ.π.)
* αναπτύσσει καλλιτεχνικά ενδιαφέροντα
* εκλεπτύνει τον ψυχικό κόσμο και εξευγενίζει τα συναισθήματα
* αναβαθμίζει την αισθητική.
* Η επικοινωνία με φιλικά πρόσωπα
* καλλιεργεί την κοινωνικότητα και αναπτύσσει τις κοινωνικές αρετές
* ευνοεί τη γόνιμη ανταλλαγή απόψεων, το διάλογο
* παρέχει συναισθηματική κάλυψη.
* Η συμμετοχή σε πολιτιστικές δραστηριότητες και εκδηλώσεις
* συμβάλλει στην επικοινωνία των ανθρώπων, ισχυροποιεί τους συνε­κτικούς τους δεσμούς.
* ευνοεί την επαφή με το περιεχόμενο της παράδοσης.
* Τα ταξίδια
* εμπλουτίζουν τις παραστάσεις και τις εμπειρίες
* φέρνουν σε επαφή με άλλους λαούς και πολιτισμούς
* αναπτύσσουν πνεύμα οικουμενικής συνείδησης.
* Η επαφή με τη φύση
* αναζωογονεί το πνεύμα
* απαλλάσσει από το άγχος της καθημερινότητας, την πλήξη και την μονοτονία
* παρέχει την δυνατότητα ενδοσκόπησης/περισυλλογής και αποτελεί πηγή έμπνευσης και στοχασμού.
* Ο ερασιτεχνισμός
* αναδεικνύει τις ιδιαίτερες κλίσεις και την ατομική έκφραση.
* προωθεί την αυτενέργεια και τη διάθεση για πρωτοβουλία.
* απαλλάσσει από την παθητικότητα, την ανία της καθημερινής μονότροπης απασχόλησης.

**Μορφές μη δημιουργικής αξιοποίησης του ελευθέρου χρόνου.**

* Παρακολούθηση χαμηλής ποιότητας πολιτιστικών έργων (εμπορικό θέ­αμα ή ακρόαμα, προγράμματα ευτελούς αισθητικής κ.ά.) τα οποία: προβάλλουν αρνητικά πρότυπα (ευδαιμονιστικά, ανταγωνιστικά, βίας κ.ά.)
* Ηλεκτρονικά παιχνίδια:
* συνιστούν ανώφελη απώλεια χρόνου.
* παθητικοποιούν και μηχανοποιούν τη σκέψη.
* αμβλύνουν την κρίση, περιστέλλουν τη φαντασία.
* καλλιεργούν την εσωστρέφεια και τον απομονωτισμό, εμποδίζουν την επικοινωνία κ.ά.
* Η εκτόνωση στο γήπεδο μέσω εκδηλώσεων χουλιγκανισμού.
* ο άνθρωπος: απλός καταναλωτής θεάματος, χωρίς ο ίδιος να αθλείται.
* ως οπαδός μιας αθλητικής ομάδας ενεργεί, συχνά, κάτω από τη μα­ζική ψυχολογία και προβαίνει σε βίαιες ή αντικοινωνικές εκδηλώσεις.
* ως θεατής δεν εκτονώνει θετικά το περίσσεια φορτίο ενέργειας.
* Τα νυκτερινά κέντρα στα οποία:
* προβάλλονται προγράμματα που ευτελίζουν την έννοια της ψυχα­γωγίας.
* γίνεται επίδειξη νεοπλουτισμού μέσω της δαπανηρής πολυποσίας κ.ά.
* φθείρουν τη σωματική υγεία, προκαλούν φθορά και απορύθμιση.
* δεν ευνοούν την επικοινωνία με την εκκωφαντική μουσική κ.ά.
* Τα τυχερά παιχνίδια, όπως τα χαρτοπαίγνια κ.ά.:
* προκαλούν εθισμό, με σοβαρές παρενέργειες στη συμπεριφορά του ατόμου.
* επιβαρύνουν οικονομικά, συχνά μάλιστα οδηγούν στην άσκοπη κα­τασπατάληση του εισοδήματος.
* καλλιεργούν μια αντίληψη σύμφωνα με την οποία η βελτίωση της κοινωνικό - οικονομικής κατάστασης του ατόμου εναποτίθεται στην τύχη. Αποφεύγει, έτσι, τη συμμετοχή σε κοινωνικούς και πολιτικούς αγώνες, για να επιλύσει τα προβλήματα του.
* διαμορφώνουν χρησιμοθηρική αντίληψη για κάθε δραστηριότη­τα. Η ενασχόληση πρέπει να αποφέρει κέρδος.
* Η χρήση των μηχανών και η μανία της ταχύτητας:
* αποτελεί ακραία μορφή εκτόνωσης που εγκυμονεί κινδύνους για τη σωματική ακεραιότητα και την υγεία.
* καλλιεργεί την έφεση για επιδεικτική συμπεριφορά.
* Η καταφυγή σε τεχνητούς παραδείσους με την αναζήτηση απαγορευμένων εμπειριών (διάφορα είδη ναρκωτικών ουσιών):
* φθείρει τη σωματική υγεία.
* οδηγεί σε φαινόμενα κοινωνικής παθογένειας.
* προκαλεί ψυχικές διαταραχές (μελαγχολία, τάση παραίτησης, αυτο­κτονίας κ.ά.)
* έχει ως αποτέλεσμα την κοινωνική απομόνωση και περιθωριοποίηση.
* καθιστά τα άτομα, μέσω του εθισμού, έρμαια του πάθους τους.

**Η συμβολή της πολιτείας στην ορθή αξιοποίηση του ελεύθερου χρόνου των νέων.**

* Η πολιτεία μπορεί να συμβάλλει σημαντικά στην ορθή αξιοποίηση του ελευθέρου χρόνου των νέων με:
* την αισθητική αγωγή μέσω του ανθρωπιστικού προσανατολισμού του εκπαιδευτικού θεσμού, που στοχεύει στην πνευματική καλλιέργεια του μαθητή.
* την ενίσχυση των πολιτιστικών συλλόγων που ευνοούν
* την ενασχόληση με μορφές τέχνης / γνήσιας ψυχαγωγίας (θέατρο, μουσική κ.λ.π.)
* τη γόνιμη επαφή με στοιχεία του παραδοσιακού πολιτισμού
* τη δημιουργική συνάντηση και επικοινωνία των νέων.
* Την αναβάθμιση της καλλιτεχνικής και της ευρύτερης πνευ­ματικής δραστηριότητας σε περιοχές που μειονεκτούν εξαιτίας των γεωγραφικών ιδιαιτεροτήτων και των οικονομικών ανισοτήτων:
* στις υποβαθμισμένες συνοικίες των μεγάλων αστικών κέντρων
* στα ημιαστικά και κυρίως αγροτικά κέντρα,
* Τη δημιουργία αθλητικών και πολιτιστικών χώρων
* σταδίων και γυμναστηρίων με ελεύθερη είσοδο
* θεάτρων, σχολών χορού, ωδείων, βιβλιοθηκών κ.λ.π.
* Την ενεργοποίηση του ραδιοτηλεοπτικού συμβουλίου για έλεγχο του περιεχομένου και της αισθητικής του προγράμματος των ΜΜΕ που θεσμικά εποπτεύουν.
* Τον έλεγχο των εμπόρων του ελεύθερου χρόνου, κυρίως όσων ενέχονται:
* σε κυκλώματα διακίνησης και εμπορίας ναρκωτικών και παράνο­μων ηλεκτρονικών παιχνιδιών.
* σε δραστηριότητες αξιοποίησης του διαδικτύου με στοιχεία που ευτελίζουν την έννοια της ψυχαγωγίας.

**Αιτίες στροφής στη γνήσια ψυχαγωγία.**

* Η δύναμη και η χαρά της ζωής.
* Η ευφρόσυνη διάθεση για από­λαυση της ακμής του σώματος και της χαράς της ψυχής.
* Η συμφωνία με τον εαυτό σου.
* Η ομαλή συνύπαρξη με τους συνανθρώπους.
* Η έντιμη και δημιουργική εργασία.
* Η γνώση της τρυφερότητας και της στοργής.
* Η γνώση ότι στη ζωή υπάρχουν και αποτυχίες.
* Ένταση της ζωής, ευφορία ψυχι­κή.

**Αιτίες στροφής στη νόθη ψυχαγωγία.**

* Η αμηχανία και το άγχος.
* Η κατάθλιψη και η ανία.
* Η αναζήτηση σωτηρίας από το αδιέξοδο.
* Χαλάρωση της ζωής, ψυχική αφορία

**Αποτελέσματα γνήσιας ψυχαγωγίας.**

* Συντηρεί και ανανεώνει τη δύ­ναμη και τη χαρά της ζωής.
* Σωματική και ψυχική ευφορία.
* Επιβράβευση της νίκης στον αγώνα.
* Δύναμη και χαρά. Η ευθυμία των αρχαίων

**Αποτελέσματα νόθης ψυχαγωγίας.**

* Φθείρει και αφανίζει τη δύναμη και τη χαρά της ζωής.
* Κάνει τη ζωή πιο δύσκολη, ζο­φερή, αρρωστημένη.
* Ο άνθρωπος βγαίνει καταπονη­μένος και ταπεινωμένος, αηδια­σμένος από τον εαυτό του. Νιώθει αδυναμία, θλίψη.

**Η διασκέδαση στο παρελθόν.**

* Η διασκέδαση είχε, σε μεγάλο βαθμό, ομαδικό/ συλλογικό χαρακτήρα, γιατί:
* οι συνεκτικοί δεσμοί μεταξύ των κοινωνικών ομάδων ήταν πιο ισχυροί.
* υπήρχε η γειτονιά, η οποία ευνοούσε την συνάντηση των προσώπων και τη σύσφιξη των σχέσεων.
* υπήρχαν οι κατάλληλοι χώροι, πριν η αστικοποίηση διαμορφώσει νέες συνθήκες, δυσμενείς για την καθημερινή συναναστροφή.
* Στηρίζονταν στον αυτοσχεδιασμό, τη δημιουργική φαντασία και την έμπνευση, αφού δεν υπήρχαν τα τεχνολογικά μέσα που θα καθόριζαν σε σημαντικό βαθμό τους όρους του παιχνιδιού.
* Οι περισσότεροι τρόποι διασκέδασης ευνοούσαν την επικοινωνία, αφού δεν υπήρχε η μηχανοποίηση των μέσων, καθώς και η βιομηχανοποίηση του ελεύθερου χρόνου, που επικρατεί σε μεγά­λο βαθμό σήμερα.
* Υπήρχε σαφής διαφοροποίηση μεταξύ των:
* κοινωνικών τάξεων, αφού οι ευπορότερες είχαν περισσότερες δυνα­τότητες επιλογής.
* των γεωγραφικών περιοχών οι συνήθειες των οποίων ήταν διαφο­ρετικές.
* των δυο φύλων, γιατί οι συντηρητικές αντιλήψεις του παρελθόντος, διαχώριζαν τις μορφές ψυχαγωγίας μεταξύ ανδρών και γυναικών.

**Η διασκέδαση σήμερα.**

* Κυριαρχούν σε μεγάλο βαθμό οι παθητικοποιημένες μορφές, ιδιαίτερα στα αστικά κέντρα, που η διασκέδαση έχει έναν εξατομικευμένο χαρα­κτήρα. Σε αυτό συμβάλλουν τα σύγχρονα μέσα, όπως η τηλεόραση, ο ηλεκτρονικός υπολογιστής.
* Γίνεται συστηματική εκμετάλλευση της διασκέδασης, με την εμπορευματοποίηση του ελεύθερου χρόνου.
* Διακρίνεται για τα πολλά ξενικά στοιχεία, αφού ακολουθεί, συνήθως, έναν ξενόφερτο τρόπο, ένα παγκοσμιοποιημένο μοντέλο διασκέδασης, το οποίο χαρακτηρίζεται από την ομοιομορφία και τη μαζοποίηση.
* Συχνά επιλέγονται οι μορφές της νόθης ψυχαγωγίας.

**Η διασκέδαση στο μέλλον.**

* Στο μέλλον η επιλογή του τρόπου ψυχαγωγίας θα είναι συνάρτηση συγκε­κριμένων παραγόντων, όπως:
* των ψυχαγωγικών μέσων, που εξαρτώνται και από τα τεχνολογικά μέ­σα που θα αξιοποιηθούν.
* του μεγέθους του ελεύθερου χρόνου, με βάση τις εργασιακές κατακτήσεις.
* των προτεραιοτήτων του ανθρώπου.
* της γενικότερης παιδείας και της αισθητικής.